paragraph_text: Postepeno je razvijao vlastiti glazbeni stil unutar countryja. U tome ga je privremeno zaustavila teška nesreća koju je doživio 1975. tijekom planinarenja u Montani. Nakon oporavka nastavio je mijenjati svoj stil i spajati country, blues i rock. Također se iskazao i kao multiinstrumentalist; svira glazbala kao što su gitara, bas-gitara, bendžo, glasovir, klavijature, saksofon, harmonika, violina i bubnjevi.